**CENOVÝ PRIESKUM NA URČENIE PREDPOKLADANEJ HODNOTY ZÁKAZKY**

v rámci realizácie cenového prieskumu pre potreby určenia predpokladanej hodnoty zákazky v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), Vás žiadame o zaslanie cenovej ponuky na predmet zákazky pod názvom **Príprava a organizovanie podujatia - hackathonu v oblasti témy zavádzania inovácií vo verejnej správe s regionálnym dopadom.**

Uvedenú požiadavku Vám predkladáme v súlade s ustanovením §6 zákona o verejnom obstarávaní.

1. **Identifikácia verejného obstarávateľa:**

Názov organizácie: KIRA, n. o.

Sídlo organizácie: Starohájska 10, 917 01 Trnava

Zastúpený: Mgr. Viktor Maroši, riaditeľ

IČO: 521 908 20

Bankové spojenie: Tatra banka, a. s.

Číslo bankového účtu IBAN: SK70 1100 0000 0029 4312 4550

Registrácia pod číslom: VVS/NO-285/219

Kontaktná osoba: Mgr. Marek Krnáč, 033/55 59 241, 0908 726 462, krnac.marek@kira.sk.

1. **Predmet zákazky: Príprava a organizovanie podujatia - hackathonu v oblasti témy zavádzania inovácií vo verejnej správe s regionálnym dopadom**

Predmetom zákazky je komplexné zabezpečenie prípravy, organizácie a vyhodnotenia podujatia - hackathonu v oblasti témy zavádzania inovácií vo verejnej správe s regionálnym dopadom. Hackathon je typ podujatia, v rámci ktorého tímy zložené z odborníkov na danú oblasť intenzívne pracujú na vytvorení riešenia na zadaný problém.

Hlavným cieľom zadania je zorganizovanie hackathonu a nájsť aplikovateľné riešenia na zlepšenie

životnej úrovne obyvateľov žijúcich v Trnavskom kraji.

Výsledkom realizácie hackathonu je súbor víťazných návrhov, ktoré sú aplikovateľné pre zadávateľa na základe SMART prístupu. Výsledky práce súťažiacich tímov budú vlastníctvom zadávateľa, ktorý ich môže uplatniť pri implementácii podľa vlastného uváženia.

Víťazný uchádzač sa zaväzuje zabezpečiť nasledovné aspekty v rámci riadneho plnenia zákazky:

* príprava podujatia zahŕňajúca pravidelné konzultácie so zadávateľom, prípadne na to poverenou osobou,
* mediálna a propagačná kampaň spojená s organizovaním podujatia,
* oslovenie a zostavenie tímov, ktoré sa podujatia aktívne zúčastnia, a to buď samostatne, alebo za účasti zadávateľa, prípadne ním poverenej osoby,
* zabezpečenie organizácie a riadneho priebehu podujatia a s ním spojených sprievodných akcií podľa dohody so zadávateľom,
* vyhodnotenie a sumarizácia priebehu a výsledkov podujatia.
1. **Miesto a termín poskytnutia služby:**

Miesto: KIRA, n. o., Starohájska 10, 917 01 Trnava.

Požadovaný čas plnenia: do 2 mesiacov od nadobudnutia zmluvy o poskytovaní služieb.

Predpokladaná realizácia plnenia: prvá polovica októbra 2022.

1. **Komplexnosť dodávky:**

Uchádzač predloží ponuku na celý predmet zákazky.

1. **Komunikácia medzi verejným obstarávateľom s záujemcami/uchádzačmi:**

Komunikácia medzi verejným obstarávateľom a záujemcami/uchádzačmi sa uskutočňuje výhradne elektronickým spôsobom prostredníctvom informačného systému EVO verzia 18.0 na adrese <https://uvo.gov.sk/> (ďalej len „ EVO“), ktorý zabezpečí trvalé zachytenie ich obsahu.

Podmienkou pre úspešnú komunikáciu v systéme EVO a pre úspešné predkladanie ponúk je, aby mal uchádzač príslušné technické a odborné predpoklady – technické vybavenie a odborné ovládanie systému EVO. Potrebné technické vybavenie a požiadavky na používanie systému EVO sú zadefinované v „Príručka používateľa Informačného systému pre elektronické verejné obstarávanie“, ktoré sú zverejnené na portáli EVO v časti Príručky dostupné na nasledovnej adrese: <https://www.uvo.gov.sk/viac-o-is-evo/prirucky-5f7.html>.

Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému EVO. Verejný obstarávateľ‘ odporúča, aby sa záujemca a uchádzač pri práci v systéme EVO riadil min. používateľskou príručkou zverejnenou na portáli – <https://www.evo.gov.sk>, resp. bol vyškolený na prácu v tomto systéme, nakoľko ak sa dopustí chýb pri práci v systéme EVO, nesie za tieto plnú zodpovednosť.

1. **Lehota a spôsob predloženia cenovej ponuky:**

Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému EVO umiestnenom na webovej adrese <https://www.uvo.gov.sk/portal-systemu-evo-5f5.html>.

Pre úspešné spracovanie a predloženie ponuky v EVO je potrebné, aby si každý záujemca, ktorý má záujem o účasť vo verejnom obstarávaní riadne preštudoval príručky na <https://www.uvo.gov.sk/viac-o-is-evo/prirucky-5f7.html> a pozrel videonávody na <https://www.uvo.gov.sk/viac-o-is-evo/videonavody-5f9.html>

Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf. a takto vložené do systému EVO. Verejný obstarávateľ nevyžaduje elektronický podpis týchto dokladov a dokumentov.

**Lehota na predkladanie ponúk uplynie dňa 27. 7. 2022 do 12:00 hod.**

Ponuka predložená po lehote na predkladanie ponúk, t. z. rozhodujúci je dátum a čas predloženia ponuky, nebude predmetom vyhodnocovania a verejný obstarávateľ na ňu bude prihliadať ako keby nebola predložená.

Ponuka predložená iným spôsobom ako v systéme EVO (napr. poštou, e-mailom...a pod.) nebude zaradená do vyhodnocovania ponúk a verejný obstarávateľ na ňu bude prihliadať ako keby nebola predložená.

Uchádzačom navrhovaná zmluvná cena za poskytnutie požadovaného predmetu zákazky, uvedená
v ponuke uchádzača, bude vyjadrená v eurách bez dane z pridanej hodnoty, ako aj s daňou z pridanej hodnoty.

Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z.
o cenách v znení neskorších predpisov.

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky uvedeným v časti Predmet zákazky.

1. **Vysvetľovanie:**

V prípade nejasností alebo potreby objasnenia podmienok uvedených vo výzve na predkladanie ponúk alebo inej sprievodnej dokumentácii k výzve na predkladanie ponúk poskytnutej verejným obstarávateľom v lehote na predkladanie ponúk, môže záujemca požiadať o ich vysvetlenie len prostredníctvom EVO.

Verejný obstarávateľ prostredníctvom EVO poskytne vysvetlenie údajov uvedených vo výzve na predkladanie ponúk alebo inej sprievodnej dokumentácii k výzve na predkladanie ponúk všetkým záujemcom bezodkladne najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

Ak je to nevyhnutné, verejný obstarávateľ prostredníctvom EVO môže doplniť informácie uvedené vo výzve na predkladanie ponúk alebo inej sprievodnej dokumentácii, ktoré oznámi súčasne všetkým záujemcom najneskôr tri pracovné dni pred uplynutím lehoty na prekladanie ponúk. Akékoľvek doplnenie a spresnenie sa stáva súčasťou výzvy na predkladanie ponúk.

1. **Požiadavky na obsah ponuky a podmienky účasti uchádzačov:**
2. **Cenová ponuka** v zmysle Prílohy č. 1 tejto žiadosti.

Ak uchádzač nie je platcom DPH na túto skutočnosť upozorní vo svojej ponuke.

1. **Doklady preukazujúce splnenie podmienok účasti:**
* uchádzač musí spĺňať podmienku účasti týkajúcu sa osobného postavenia uvedenú
v § 32 ods. 1 písm. e) zákona 343/2015 Z. z. o verejnom obstarávaní – **je oprávnený poskytovať služby zodpovedajúce predmetu zákazky.**

Verejný obstarávateľ si splnenie podmienky účasti úspešného uchádzača **podľa § 32 ods. 1 písm. e) zákona o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

Z dôvodu použitia údajov vedených v informačných systémoch verejnej správy v súlade s § 32 ods. 3 zákona o verejnom obstarávaní a použitia údajov vedených v informačných systémoch Úradu pre verejné obstarávanie a zverejnených na stránke Úradu pre verejné obstarávanie nie je uchádzač (so sídlom v SR) povinný predkladať doklady preukazujúce splnenie podmienky osobného postavenia podľa §32 ods.1 písm. e) zákona o verejnom obstarávaní.

Splnenie podmienky osobného postavenia podľa § 32 ods. 1 písm. e) zákona o verejnom obstarávaní bude overovaná verejným obstarávateľom z informačných systémov verejnej správy (platí pre uchádzača so sídlom v SR).

* uchádzač musí spĺňať podmienku účasti týkajúcu sa osobného postavenia uvedenú v § 32 ods. 1 písm. f) zákona o verejnom obstarávaní - **nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu**.

Uchádzač preukazuje splnenie podmienky účasti predložením **čestného vyhlásenia** podľa Prílohy č. 2 tejto žiadosti.

Splnenie podmienky osobného postavenia podľa § 32 ods. 1 písm. f) zákona o zákona o verejnom obstarávaní bude overovaná verejným obstarávateľom z údajov zverejnených na stránke Úradu pre verejné obstarávanie (platí aj pre uchádzača, ktorý je zahraničnou osobou).

1. **Čestné vyhlásenie o neprítomnosti konfliktu záujmov** podľa Prílohy č. 3 tejto žiadosti.
2. **Návrh zmluvy o poskytovaní služieb, ktoré sú predmetom tejto výzvy** podľa Prílohy č. 4 tejto žiadosti**.**

Celá ponuka, tiež doklady a dokumenty v nej predložené musia byť vyhotovené v štátnom jazyku.
Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.

Ponuka musí byť podpísaná štatutárnym orgánom uchádzača alebo osobou oprávnenou konať
za uchádzača (požaduje sa fotokópia úradne osvedčeného plnomocenstva).

1. **Vyhodnotenie cenových ponúk:**

Predpokladaná hodnota zákazky bude stanovená z predložených cenových ponúk **ako priemerná cena za poskytnutie služieb, ktoré sú predmetom zákazky v Eur bez DPH**.

Pokiaľ predpokladaná hodnota zákazky, ktorá bude stanovená na základe predložených cenových ponúk, nepresiahne výšku finančného limitu zákaziek s nízkou hodnotou do 70.000,- Eur bez DPH (t. j. zákazka „malého rozsahu“), Vaša ponuka bude zároveň slúžiť pre účely vyhodnotenia, t. j. verejný obstarávateľ zároveň vykoná **výber dodávateľa na základe kritéria:**

 **– najnižšia cena za poskytnutie služieb, ktoré sú predmetom zákazky v Eur s DPH** (ak uchádzač nie je platcom DPH uvedie to v ponuke).

Úspešným uchádzačom sa stane ten uchádzač, ktorý predloží najnižšiu cena za poskytnutie služieb v EUR s DPH. O úspešnosti ponuky budú uchádzači informovaní.

1. **Podmienky financovania predmetu zákazky a ďalšie informácie:**

Predmet zákazky bude financovaný zo zdrojov rozpočtu verejného obstarávateľa. Splatnosť faktúr
je do 30 dní od doručenia faktúry objednávateľovi.

Všetky výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.

Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa, zároveň si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky – ak nebude predložená ani jedna ponuka, ani jeden uchádzač nesplní podmienky účasti a ak sa zmenia okolnosti, za ktorých bolo verejné obstarávanie vyhlásené.

Prílohy:

Formulár – Cenová ponuka

Čestné vyhlásenie

Čestné vyhlásenie o neprítomnosti konfliktu záujmov

Návrh zmluvy o poskytovaní služieb

V Trnave, dňa 25. 7. 2022

 ...........................................................

 Mgr. Viktor Maroši

 riaditeľ KIRA, n. o.

**Príloha č.1**

**Formulár - CENOVÁ PONUKA**

Predmet obstarávania: **Príprava a organizovanie podujatia - hackathonu v oblasti témy zavádzania inovácií vo verejnej správe s regionálnym dopadom**

**Identifikačné údaje uchádzača:**

Názov: ........................................................................

Adresa: ........................................................................

IČO: ........................................................................

Kontaktná osoba ........................................................................

Telefón .........................................................................

E-mail: .........................................................................

|  |  |  |  |
| --- | --- | --- | --- |
| Zoznam položiek  | Cena bez DPH v Eur | DPH v Eur | Cena s DPH v Eur |
| **cena za celý predmet zákazky**  |  |  |  |

Cena obsahuje všetky náklady spojené s poskytovaním služieb.

(ak uchádzač nie je platcom DPH, uvedie to v ponuke)

V ................................, dňa .....................

.................................................................

 podpis a pečiatka uchádzača

(v súlade so zápisom v obchodnom registri,
 resp. v živnostenskom registri)

**Príloha č. 2**

**Č E S T N É V Y H L Á S E N I E**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Predmet obstarávania: **Príprava a organizovanie podujatia - hackathonu v oblasti témy zavádzania inovácií vo verejnej správe s regionálnym dopadom**

Uchádzač .................................................... (obchodné meno a sídlo),

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle
§ 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.............................................................

 podpis a pečiatka uchádzač

 (v súlade so zápisom v obchodnom registri, resp. v živnostenskom registri)

**Príloha č. 3**

**Č E S T N É V Y H L Á S E N I E**

**o neprítomnosti konfliktu záujmov**

Predmet obstarávania: **Príprava a organizovanie podujatia - hackathonu v oblasti témy zavádzania inovácií vo verejnej správe s regionálnym dopadom**

Uchádzač ............................(Obchodné meno a sídlo), zastúpený ............................................

týmto čestne vyhlasujem, že v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa,
ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii,
ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ............................, dňa .....................

 .............................................................

 podpis a pečiatka uchádzač

 (v súlade so zápisom v obchodnom registri,
 resp. v živnostenskom registri)

**Príloha č. 4**

**Zmluva o poskytovaní služieb**

uzatvorená v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len ako „zmluva“)

**medzi zmluvnými stranami:**

 **KIRA n. o.**

Sídlo: Starohájska 10, 917 01 Trnava

Zastúpenie: Mgr. Viktor Maroši, riaditeľ

Kontaktná osoba: Mgr. Marek Krnáč

IČO: 52190820

Bankové spojenie: Tatra banka, a. s.

Číslo bankového účtu IBAN: SK70 1100 0000 0029 4312 4550

Registrácia pod číslom: VVS/NO-285/219

(ďalej len ako „Objednávateľ“)

a

s miestom podnikania :

IČO:

DIČ:

zapísaný v obchodnom registri Okresného súdu ....................... pod č. …………………….

Bankové spojenie:

Číslo bankového účtu: SK .........................

(ďalej len ako „poskytovateľ“ a spolu s objednávateľom ďalej len ako „zmluvné strany“ a jednotlivo „zmluvná strana“)

**PREAMBULA**

Objednávateľ je rozvojovou agentúrou, ktorá bola zriadená za účelom poskytovania všeobecne prospešných služieb zameraných aj na služby na podporu regionálneho rozvoja a zamestnanosti a poskytovateľ je poverený podľa zadania poskytnúť odborné služby za účelom prípravy, zorganizovania a vyhodnotenia výsledkov verejného podujatia.

**Článok I.**

# Predmet zmluvy

* 1. Poskytovateľ sa zaväzuje po dobu platnosti tejto zmluvy a podľa podmienok dohodnutých v tejto zmluve realizovať pre objednávateľa nasledujúce služby:
1. príprava a organizácia podujatia typu „Hackathon“, ktorého cieľom bude nájsť aplikovateľné riešenia/prototypy na zlepšenie životnej úrovne obyvateľov kraja. Organizácia podujatia zahŕňa aj priebežné konzultácie s objednávateľom, prípadne na to poverenou osobou, propagačnú kampaň spojenú s organizovaním podujatia,
2. zabezpečenie mediálnej kampane podujatia,
3. oslovenie a zostavenie tímov, ktoré sa podujatia aktívne zúčastnia, a to buď samostatne, alebo za účasti objednávateľa, prípadne ním poverenej osoby,
4. zabezpečenie organizácie a riadneho priebehu podujatia a s ním spojených sprievodných akcií podľa dohody s objednávateľom, vrátane priestorov, v ktorých sa podujatie uskutoční,
5. vyhodnotenie a sumarizácia priebehu a výsledkov podujatia.

1.2 Objednávateľ sa zaväzuje za realizované služby špecifikované v Článku I. bod 1.1 tejto zmluvy zaplatiť poskytovateľovi odmenu dohodnutú podľa Článku III. tejto zmluvy.

**Článok II.**

# Doba trvania Zmluvy a jej ukončenie

2.1 Zmluva sa uzatvára na dobu určitú a to do 15.10.2022 odo dňa nadobudnutia účinnosti tejto zmluvy.

2.2 Pred uplynutím dohodnutej doby môže zmluvný vzťah zaniknúť kedykoľvek na základe písomnej dohody zmluvných strán k dohodnutému termínu alebo odstúpením od tejto zmluvy.

2.3 Pri podstatnom porušení zmluvy môže oprávnená strana okamžite písomne odstúpiť od zmluvy a požadovať náhradu škody, ktorá jej vznikla, a to v súlade s platnou právnou úpravou. Účinky odstúpenia nastanú dňom doručenia odstúpenia druhej zmluvnej strane. Za podstatné porušenie zmluvy sa považuje, ak:

* poskytovateľ nedodá predmet zmluvy riadne a včas,
* poskytovateľ nie je schopný plniť túto zmluvu,
* ktorákoľvek zmluvná strana poruší povinnosti upravené v tejto zmluve.

**Článok III.**

**Cena za vykonanie prác a spôsob fakturácie**

3.1 Cena za realizovanie služieb špecifikovaných v Článku I. bod 1.1 tejto zmluvy bola stanovená na základe výsledkov verejného obstarávania vo výške ....... EUR. Poskytovateľ sa zaväzuje vykonávať pre objednávateľa rozsah činností podľa čl. I. bod 1.1.

3.2 Objednávateľ sa zaväzuje uhradiť cenu za realizované služby v zmysle Článku III. bod 3.1 tejto zmluvy na základe doručenej faktúry zo strany poskytovateľa. Faktúru vystaví poskytovateľ do 15 dní po ukončení kalendárneho mesiaca, v ktorom boli realizované služby. Faktúru – účtovný doklad sa objednávateľ zaväzuje uhradiť vždy najneskôr do 25. dňa nasledujúceho kalendárneho mesiaca, v ktorom boli realizované práce ako predmet plnenia tejto zmluvy. K doručenej faktúre je poskytovateľ povinný predložiť aj súpis vykonaných činností a úkonov v príslušnom mesiaci, za ktorý doručuje faktúru objednávateľovi.

* 1. Ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou dohodnutej mesačnej sumy a je oprávnený vrátiť faktúru poskytovateľovi na doplnenie príp. opravu v lehote do 15 /pätnásť/ pracovných dní. Vrátením faktúry sa preruší splatnosť faktúry a nová lehota splatnosti začína plynúť od doručenia novej riadnej opravenej faktúry.

**Článok IV.**

# Ostatné práva a povinnosti zmluvných strán

* 1. Pri realizácii poskytovaných služieb podľa Článku I. bod 1.1 tejto zmluvy je poskytovateľ povinný riadiť sa príslušnými právnymi predpismi SR a EÚ a je povinný spolupracovať so zástupcami objednávateľa.
	2. Poskytovateľ je povinný upozorniť objednávateľa na skutočnosť, ak by boli jeho pokyny v rozpore s právnymi predpismi SR a EÚ, a to písomne.
	3. Objednávateľ sa zaväzuje odovzdať poskytovateľovi všetky podklady a informácie potrebné k splneniu predmetu tejto zmluvy a zaväzuje sa poskytnúť náležitú súčinnosť podľa požiadaviek poskytovateľa. Povinnosť odovzdať doklady a podklady je splnená umožnením prístupu poskytovateľa k dokladom a interným materiálom objednávateľa. Objednávateľ sa zaväzuje poskytnúť ostatné informácie potrebné k realizácii tejto zmluvy poskytovateľovi pokiaľ možno bezodkladne, a to osobne prípadne písomne, alebo elektronicky.
	4. Poskytovateľ sa zaväzuje vykonať predmet zmluvy zodpovedne, riadne a poctivo, s vynaložením odbornej starostlivosti, v záujme a podľa pokynov objednávateľa, inak mu zodpovedá za škodu.

**Článok V.**

**Mlčanlivosť**

5.1 Poskytovateľ sa zaväzuje zachovávať mlčanlivosť o skutočnostiach, s ktorými sa v súvislosti s plnením tejto zmluvy oboznámi po dobu trvania tejto zmluvy, a ktoré majú zostať utajené, resp. sa viažu len pre interné potreby objednávateľa. Rovnako sa poskytovateľ zaväzuje zachovávať po skončení tejto zmluvy mlčanlivosť o akýchkoľvek informáciách, postupoch príp. iných skutočnostiach súvisiacich s objednávateľom o ktorých sa dozvedel pri plnení predmetu zmluvy, pričom je povinný dbať na to, aby sa žiadne takto získané informácie či už v písomnej príp. elektronickej forme nedostali do dispozície neoprávneným a nepovolaný osobám.

**Článok VI.**

# Záverečné ustanovenia

* 1. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami obidvoch zmluvných strán.
	2. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky, pričom sa zároveň zaväzujú dodržiavať všetky povinnosti vyplývajúce zo všeobecne záväzných právnych predpisov platných na území Slovenskej republiky.
	3. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
	4. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
	5. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
	6. Táto zmluva je napísaná v dvoch vyhotoveniach, pričom každá zo zmluvných strán obdrží jedno vyhotovenie.
	7. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a a 5b zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	8. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

Objednávateľ: Poskytovateľ:

*V Trnave, dňa: ....................... V .............................., dňa:...................*

............................................................ .............................................................

**Mgr. Viktor Maroši poskytovateľ**

 **riaditeľ KIRA n.o.**